На основу члана 24. Закона о јавном информисању и медијима ( „Службени гласник РС“ бр. 23/14, 58/15 и 12/16 – аутентично тумачење), члана 19., 20. и 21. Правилника о суфинасирању пројекта за остваривање јавног интереса у области јавног информисања („Службени гласник РС“ број 16/2016 и 8/2017“), члана 70. Статута Општине Владичин Хан („Службени гласник Града Врања“, број 4/19), члана 30. Одлуке о Општинском већу Општине Владичин Хан („Службени гласник Града Врања“, број 09/19), члана 73. Пословника Општинског већа Општине Владичин Хан („Службени гласник Града Врања“, број 31/2020) и члана 10. Одлуке о расписивању јавног позива за суфинансирање пројеката из буџета Општине Владичин Хан ради остваривања јавног интереса у области јавног информисања у 2022. години, Општинско веће Општине Владичин Хан на седници одржаној дана 24.02.2022\_. године, донело је:

**Р Е Ш Е Њ Е**

**О ИМЕНОВАЊУ СТРУЧНЕ КОМИСИЈЕ ЗА ОЦЕНУ ПРОЈЕКАТА ПОДНЕТИХ НА ЈАВНИ ПОЗИВ ЗА СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН РАДИ ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ВЛАДИЧИН ХАН У 2022. ГОДИНУ**

**I**

**ИМЕНУЈУ СЕ** чланови стручне Комисије за оцену пројеката поднетих на јавни позив за суфинансирање пројеката из буџета општине Владичин Хан ради остваривање јавног интереса у области јавног информисања на територији Општине Владичин Хан у 2022. години , који је објављен24.01.2022. године ( у даљем тексту Комисија) и то:

1.Владимир Вељковић на предлог Друштва Новинара Ниш,

2. Срђан Цонић на предлог Професионалног удружења новинара Србије -ПРОНУС,

3. Светлана Јовановић Николић, медијски радник.

Послове Секретара комисије обављаће Зоран Цветковић економиста из Владичиног Хана.

**II**

Комисија на првој седници бира председника Комисије, који координара радом Комисије и води седнице.

 Сваки члан комисије, након увида у конкурсну документацију, даје писмену изјаву да није у сукобу интереса и да не обавља јавну функцију.

**III**

Задатак Комисије из члана 1. овог решења је да након пријема конкурсне документације и записника од стране Комисије за проверу документације по јавном позиву за суфинансирање пројеката из буџета општине Владичин Хан ради остваривање јавног интереса у области јавног информисања на територији Општине Владичин Хан у 2022. години, изврши оцењивање пројекта независно сваки члан комисије засебно, за сваки пројекат и по сваком критеријуму.

Комисија је у обавези да за сваки пројекат који се разматра сачини образложење у коме се наводе разлози за прихватање или не прихватање пројеката, изради предлог Одлуке о избору пројекта и исти достави Општинском већу на усвајање у року од 15 дана од дан пријема пројеката.

**IV**

Накнада за рад члановима стручне комисије и секретару комисије одређује се у нето износу у висини од 12.000,00 динара.

 Чланови стручне Комисије ван територије Општине Владичин Хан имају право и на накнаду путних трошкова у висини цене аутобуске карте.

 Накнада се исплаћује под условом да је Комисија извршила задатак из члана III.

**V**

Решења ступа на снагу даном доношења.

**VI**

Решење објавити на веб сајту Општине Владичин Хан и доставити: Одељењу за привреду и финансије, члановима комисије и архиви.

**О б р а з л о ж е њ е**

На основу Закона о јавном информисању и медијима, Правилника о суфинасирању пројекта за остваривање јавног интереса у области јавног информисања, Одлуке о расписивању јавног позива за суфинансирање пројеката из буџета Општине Владичин Хан ради остваривања јавног интереса у области јавног информисања у 2021. Години, Статута Општине Владичин Хан и Пословника Општинског већа Општине Владичин Хан Општинско веће Општине Владичин Хан расписало је јавни позив за суфинансирање пројеката пројеката из буџета општине Владичин Хан ради остваривање јавног интереса у области јавног информисања на територији Општине Владичин Хан у 2022. години , који је објављен 24.01.2022. године у дневном листу Објектив и на интернет страници Општине Владичин Хан.

Чланом 24. Закона о јавном информисању и медијима и члановима19., 20., и 22. Правилника о суфинасирању пројекта за остваривање јавног интереса у области јавног информисања предвиђено је да оцену пројеката поднетих на конкурсу врши стручна комисија од три или пет чланова, затим да чланове стручне комисије именује руководилац органа који је расписао јавни конкурс и то из реда независних стручњака за медије и медијских радника који нису у сукобу интереса и не обављају јавну функцију, да се већина чланова именује на предлог новинарских и медијских удружења уколико такав предлог постоји и уколико предложена лица испуњавају законом предвиђене услове.

Имајући у виду напред изнето, разматрајући предлоге новинарских и медијских удружења као и медијских радника и стручњака приспелих на конкурс за суфинансирање пројеката из буџета Општине Владичин Хан ради остваривања јавног интереса у области јавног информисања у 2022. Години одлучено је као у диспозитиву решења.

 **ОПШТИНСКО ВЕЋЕ ОПШТИНЕ ВЛАДИЧИН ХАН**

 **БРОЈ: 06-20/6/22-III**

 **ЗАМЕНИК ПРЕДСЕДНИКА**

 **Владимир Костић**